Iseggwasen-agi ineggura teɣli-d rrehba ɣef tmurt n leqbayel, ugar n 71 imezdaɣ n tama-y-agi i yettwakwren. Adabu yessusem, ikubar ggugmen...
- D ilemẓi, 18 isegwasen kan di tudert-is, urɛad yaṛwi ddunit. Afus n leɣder yega-y-as talast, yemmut d aleqqaq. Ɣilas Haǧu ufan-t imezdaɣ n uẓeffun, iḍelli ɣef 6 n tmeddit, yemmut ɣef yiri n teftist di tama n At Cafaɛ. I wesmekti kan, Ɣilas yettwakwer ass-nni n lexmis 18/10/12, sellazekka-yin kan (21/10/12) tella-d yiwet n tikli deg uzẓeffun id-ijemɛen azal n 1500 d amdan. Isallen qaren-d belli Ɣilas yemmut s uɛelleq di tama-y-agi n At Cafaɛ. D acu kan tadyant-agi tessewhem lɛamma, abrid-is yenneḍ u yedlit wagu, ccek yekcem imdanen. Isallen iɣ-d-yewḍen qaren-d belli lmut n Ɣilas tella-d kra n wussan uqbel ass deg it-ufan (iḍelli). Iǧadarmiyen nnan-d belli ṭfen ssin yemdanen yekkin, ahat, di takwarḍa n Ɣilas, d ssin-agi yemdanen dɣa isen-d-yefkan amḍiq deg meḍlen Ɣilas, id-yezgan ger Petit Paradis akwed Sidi xlifa. Yerna lmut-is teɣli-d kifkif-itt akwed wass i deg sɛeddan di creɛ wid-nni yenɣan mass Ḥend Slimana deg weɣrib di 2010. Ayagi yeǧǧa imezdaɣ ḥaren: wissen tamettant-agi n Ɣilas ma tesɛa assaɣ akwed creɛ yellan ɣef wid-nni yenɣan mass Silmana? Ayen ibanen di tedyant-agi n Ɣilas dakken mačči d inselmen imeṭṭurfa it-yewwin. Wid it-yukren d wid-nni yecleqfen ugar n 70 yemdanen di tmurt n leqbayel. Ayen igezzmen tasa d ddewla tazzayrit yesɛuẓugen i tedyanin yecban tigi, ar ass-agi ulac ulɣu si tama n tneɣlaft n daxel! Ar ass-a ulac akabar id-yeddan akwed imezdaɣ n tmurt leqbayel! D tidett dɣa Dewla ur tezmir ara ad d-tesban wid-nni yukren imdanen-agi xas akken ẓran belli si 2007 ayagi tezzin di tmurt n leqbayel?
- Ccek yekcem allaɣen, isteqsiyen id-yettuɣalen yal tikelt d: Adabu iɛemmed neɣ itteka? Acuɣer di temnaṭ-agi kan id-llant tedyanin yecban tigi? Amek alami adabu ur yewwiḍ ara ad d-yeṭṭef wid id-yesseɣlin rrehba di tmurt n leqbayel ugar n 5 iseggasen ayagi? Anda-t wezref n tudert i wemdan di lezzayer? Acuɣer timura n umalu susment i tedyanin am tigi? Anda-t uselway n tegduda? Acuɣer izzayriyen ur d-ddin ara ɣer tama n tmurt n leqbayel?
- D acu kan daɣen iɣ-yeswehmen di tedyant-agi dakken irebraben-agi it-yukren ur sutren ara maḍi tadrimt! Ur sawlen ara i twacult n Ɣilas akken ad d-sbegnen sebba n takwarḍa-ines! Acuɣer?
- Tamurt n leqbayel ikecm-itt ssus, rrehba tekcem ixxamen, 71 n yemdanen i yettwakwren si 2007 ar ass-a. Yiwen ur d-yendekwi. Anda-kwen ay ikubar n tsartit, anda-kwen ay imusnawen, anda-kwen ay ifennanen, andakwen a wid yesnen izerfan…. Ar melmi ad t-kemmel akka? D acu i d tifrat-is? Ar melmi ad testaɛfu tasa n tymatt taqbaylit? Ass-agi tamnaṭ-agi teɣli di tcerkett yundin acḥal aya…Anda telliḍ a talwit?
Comments
AqlaY di tallit ''Ulac win icban znad ayen iqubel ad yexnunes''!
Ul iččuṛ imi yeqqur - ula'nsi i-d kken lehduṛ . Imeṭṭawen ur d-ttaran are ttaṛ , asfel-is d znad : ayen iqubel ad yemḥiḥed.
ulama nettwet ass-a, maca nekkni nummen s tegrawla
Wigi yenYan Γilas vYan tamettant nneY akk s Yeqvayliyen, ilaq ad nekker ad nqerrae tikti yagi nsen s wacu i Y-neqqen, ad nḍegger akkin fell-aneY ama d tasertit ikuvar, n tYiwant, n uYervaz neY n ljjamee d wigi ila Y-ineqqen deg wacḥal aya. Γilas yejreḥ tassa-nneY, ad asen-d-yazen Ṛebbi ssver d leeqel i yimawlan-is, a d-yernu ad yefk tagmatt ara Y-id-yerren iseY, ara yekksen lweḥc-agi i d-yeYlin Yef yemdanen.
kab_Latn kab_Latn kab_Latn kab_Latn kab_Latn eng_Latn kab_Latn kab_Latn kab_Latn kab_Latn